Jelaskan Perfusi dari Penetapan histologi dalam bahasa melayu

Perfusi ialah laluan cecair melalui saluran darah atau saluran semula jadi organ atau organisma. Dalam penetapan tisu melalui perfusi, fiksatif dipam ke dalam sistem peredaran darah, biasanya melalui jarum yang dimasukkan ke dalam ventrikel kiri. Hal ini dapat dilakukan melalui bimbingan ultrasound, atau dengan membuka rongga dada subjek tersebut. Fiksatif disuntik ke dalam jantung dengan isi padu suntikan sepadan dengan keluaran jantung biasa. Menggunakan sistem peredaran semula jadi, fiksatif diedarkan ke seluruh badan, dan tisu tidak mati sehingga ia ditetapkan. Apabila kaedah ini digunakan, port saliran juga mesti ditambah pada suatu kedudukan dalam sistem peredaran darah untuk mengambil kira penambahan isipadu larutan fiksatif dan larutan penimbal, kebiasaannya dilakukan di atrium kanan. Fiksatif dipam ke dalam sistem peredaran darah sehingga ia telah menggantikan semua darah. Penggunaan perfusi mempunyai kelebihan dari segi memelihara morfologi, tetapi kelemahannya ialah subjek mati dan jumlah fiksatif yang diperlukan untuk organisma yang lebih besar adalah tinggi, berpotensi meningkatkan kos. Pengurangan jumlah cecair yang diperlukan juga boleh dilakukan untuk melakukan penetapan perfusi melalaui pencubitan arteri yang bersambung tisu yang tidak berkepentingan dalam penyelidikan yang terlibat. Penetapan perfusi biasanya digunakan untuk pengimejan otak, paru-paru, dan tisu buah pinggang dalam tikus, dan juga digunakan pada proses autopsi manusia.